Märt Maavere

Märt Maavere (aastani 1936 Martin Markson; 4. detsember 1901 Imavere vald, Pilistvere kihelkond, Viljandimaa – 23. aprill 1941 Tallinn) oli eesti kaitsepolitseinik, kaitseliitlane ja sõjaväelane (leitnant).

Ta lõpetas 1922. aastal Põltsamaa Reaalgümnaasiumi.

Aastatel 1922–1923 töötas ta Imavere valla 6-klassilises algkoolis ajutise õpetajana. 

28. veebruaril 1923 võeti ta sõjaväeteenistusse ja määrati sõjakooli-tagavaraväe ohvitseride ettevalmistusklassi, mille lõpetas veebruaris 1924. Ta määrati teenistusse 6. Jalaväerügementi, kus teenis rühmaülemana kuni oktoobrini 1924, misjärel vabastati teenistusest ja arvati reservi lipnikuna. 

Aastatel 1924–1925 töötas ta Puhja kõrgemas algkoolis õpetajana.

1925. aasta detsembris asus ta tööle Tallinna Kaitsepolitsei jaoskonda. Poliitilises politseis teenis kuni 1. augustini 1940, poliitilise politsei komissarina NarvasAmetist vabastamist politsei ametkonnas, Järva Teataja (1926-1944), nr. 89, 2 august 1940. 

Ta arreteeriti Nõukogude okupatsioonivõimu poolt 21. augustil 1940 ja lasti NKVD poolt maha 23. aprillil 1941 Tallinnas Scheeli krundil.

Tunnustus
1940 Valgetähe IV klassi teenetemärk

 Viited 

Välislingid
Eesti ohvitserid 1918–1940

Kategooria:Kaitsepolitseiameti töötajad
Kategooria:Eesti õpetajad
Kategooria:6. Üksiku Jalaväepataljoni koosseis
Kategooria:Kaitseliidu Tartu maleva liikmed
Kategooria:Kaitseliidu Sakala maleva liikmed
Kategooria:Põltsamaa Ühisgümnaasiumi vilistlased
Kategooria:Valgetähe IV klassi teenetemärgi kavalerid
Kategooria:Eesti represseeritud isikud
Kategooria:Sündinud 1901
Kategooria:Surnud 1941